**เรื่อง** การพัฒนาคุณธรรม จริยธรรมนักเรียนในโรงเรียนวัดดอนสัก สังกัดสำนักงานเขต

พื้นที่การศึกษาประถมศึกษาอุตรดิตถ์ เขต 1

**ชื่อผู้ศึกษา** นายโสภณ สีหะอำไพ

ตำแหน่ง ผู้อำนวยการสถานศึกษา วิทยฐานะ ชำนาญการ โรงเรียนวัดดอนสัก

**ปีการศึกษา** ๒๕๖๔

**บทคัดย่อ**

การศึกษาครั้งนี้มีวัตถุประสงค์ เพื่อศึกษาสภาพและปัญหาคุณธรรม จริยธรรมนักเรียนโรงเรียนวัดดอนสัก สังกัดสำนักงานเขตพื้นที่การศึกษาประถมศึกษาอุตรดิตถ์ เขต 1 ภาคเรียนที่ ๑ ปีการศึกษา ๒๕๖๔ เพื่อพัฒนาคุณธรรม จริยธรรมนักเรียนโรงเรียนวัดดอนสัก สังกัดสำนักงานเขตพื้นที่การศึกษาประถมศึกษาอุตรดิตถ์ เขต 1 ภาคเรียนที่ ๑ ปีการศึกษา ๒๕๖๔ และเพื่อศึกษาความพึงพอใจของผู้ปกครอง และครูกับพฤติกรรมหลังได้รับการพัฒนาคุณธรรมจริยธรรมของนักเรียนโรงเรียนวัดดอนสัก สังกัดสำนักงานเขตพื้นที่การศึกษาประถมศึกษาอุตรดิตถ์ เขต 1 ภาคเรียนที่ ๑ ปีการศึกษา ๒๕๖๔ โดยการศึกษาใช้วิจัยเชิงปฏิบัติการแบบมีส่วน (Action research) ประกอบด้วยขั้นตอนดำเนินการ 4 ขั้นตอน ได้แก่ การวางแผน (Planning) การปฏิบัติการ (Action) การสังเกตการณ์ (Observing) และการสะท้อนผลการปฏิบัติการ (Reflection) หรือวงจร PAOR มุ่งพัฒนาคุณธรรม ๓ ด้าน คือความรับผิดชอบ ความมีระเบียบวินัย และความมีจิตสาธารณะ โดยใช้กิจกรรมในการพัฒนาคือ กิจกรรมสอนสอดแทรกคุณธรรม จริยธรรมในกลุ่มสาระการเรียนรู้ต่างๆ กิจกรรมอบรมจิตพัฒนาคุณธรรม จริยธรรมวันสุดสัปดาห์ และกิจกรรมอบรมธรรมศึกษา ประชากรที่นำมาศึกษาครั้งนี้ประกอบด้วย ครูผู้สอนโรงเรียนวัดดอนสัก สังกัดสำนักงานเขตพื้นที่การศึกษาประถมศึกษาอุตรดิตถ์ เขต ๑ ที่ปฏิบัติงานใน ภาคเรียนที่ ๑ ปีการศึกษา 2564 จำนวน ๙ คน นักเรียนระดับชั้นประถมศึกษาปีที่ 1 - 6 จำนวน 38 คน และผู้ปกครองนักเรียน จำนวน 18 คน รวมทั้งหมด 6๕ คน เครื่องมือที่ใช้ในการศึกษาคือ แบบสังเกตพฤติกรรม แบบสัมภาษณ์ครู แบบสัมภาษณ์ผู้ปกครอง แบบประเมินความพึงพอใจ แบบบันทึกประชุม คู่มือการนิเทศ การวิเคราะห์ข้อมูล ใช้ร้อยละของพฤติกรรมคุณธรรมจริยธรรมของนักเรียนแปลผลข้อมูลเชิงพรรณา ค่าเฉลี่ย ส่วนเบี่ยงเบนมาตรฐาน

ผลการศึกษาพบว่า สภาพและปัญหาคุณธรรม จริยธรรมนักเรียนในโรงเรียน

วัดดอนสัก สังกัดสำนักงานเขตพื้นที่การศึกษาประถมศึกษาอุตรดิตถ์ เขต 1 นักเรียนพฤติกรรมหลีกเลี่ยงงานที่ตัวเองต้องรับผิดชอบ บริเวณที่ได้รับมอบหมาย ไม่ส่งการบ้าน ไม่เก็บขยะ ไม่ทิ้งขยะลงในถังขยะ ไม่ช่วยผู้ปกครองทำงานบ้าน มีความอดทนในการทำกิจกรรมน้อย และขาดความรับผิดชอบในการทำงาน ไม่เข้าแถวซื้อสินค้าไม่เข้าแถวรับอาหารกลางวัน นักเรียนพูดจาไม่ไพเราะ พูดจาไม่เหมาะสมกับพ่อแม่ ครู อาจารย์ นักเรียนมีพฤติกรรมก้าวร้าว ไม่เคารพผู้ใหญ่ คุยกันเวลาร่วมกิจกรรมหน้าเคารพธงชาติและร่วม กิจกรรมอื่นๆ วางรองเท้าไม่เป็นระเบียบเรียบร้อย ไม่เดินเป็นแถวเวลาเข้าชั้นเรียน แต่งกายไม่ถูกระเบียบของโรงเรียนนักเรียนชายชอบเอาเสื้อออกนอกกางเกง ไม่ช่วยรักษาทรัพย์สินของส่วนรวม ไม่ปิดไฟ ไม่ปิดพัดลม ไม่ปิดน้ำหลังใช้แล้ว นักเรียนเห็นแก่ตัวเองมากกว่าส่วนรวม ครูเรียกให้ช่วยเหลือชอบหลบและให้เรียกหลายครั้ง ไม่บำเพ็ญตนเพื่อส่วนรวมและไม่มีจิตสาธารณะ ซึ่งสังเคราะห์เป็นปัญหาคุณธรรมจริยธรรม ๓ ด้าน คือขาดความรับผิดชอบ ขาดความมีระเบียบวินัย และขาดความมีจิตสาธารณะ ผู้ศึกษาได้ใช้แนวทางการพัฒนาคุณธรรม จริยธรรมนักเรียนเป็นกิจกรรมคือ กิจกรรมสอนสอดแทรกคุณธรรม จริยธรรมในกลุ่มสาระการเรียนรู้ต่างๆ กิจกรรมอบรมจิตพัฒนาคุณธรรม จริยธรรมวันสุดสัปดาห์ และกิจกรรมอบรมธรรมศึกษา ผลการพัฒนาคุณธรรม จริยธรรมนักเรียนในโรงเรียนวัดดอนสัก สังกัดสำนักงานเขตพื้นที่การศึกษาประถมศึกษาอุตรดิตถ์ เขต 1 พบว่า กิจกรรมสอนสอดแทรกคุณธรรม จริยธรรมในกลุ่มสาระการเรียนรู้ ต่างๆ กิจกรรมอบรมจิตพัฒนาคุณธรรม จริยธรรม วันสุดสัปดาห์ และกิจกรรมอบรมธรรมศึกษา ทำให้นักเรียนได้มีพฤติกรรมคุณธรรมจริยธรรมของตนเองดีขึ้นมากกว่าร้อยละ ๘๐ ในทุกกิจกรรม ทั้งความรับผิดชอบ ความมีระเบียบวินัย และความมีจิตสาธารณะ และความพึงพอใจของผู้ปกครอง และครูกับพฤติกรรมหลังได้รับการพัฒนาคุณธรรมจริยธรรมของนักเรียนโรงเรียนวัดดอนสัก สังกัดสำนักงานเขตพื้นที่การศึกษาประถมศึกษาอุตรดิตถ์ เขต ๑ อยู่ในระดับมากที่สุด